พอดีว่าเม็ดเลือดแดงตัวเล็ก ค่าเม็ดเลือดแดงอัดแน่นประมาณ 32 ค่าฮีโมโกลบินประมาณ 11 ไม่ทราบว่าเป็นอะไรได้บ้างหรือคะ แล้วมีเลือดออกมากับปัสสาวะ เกี่ยวกันหรือไม่คะ
สวัสดีค่ะ ค่าฮีโมโกลบิน (Hemoglobin) ที่ปกติในผู้ใหญ่เพศหญิงจะอยู่ที่ 12-15 g/dl ส่วนค่า Hematocrit หรือค่าความเข้มข้นของเม็ดเลือดแดง (หรือเม็ดเลือดแดงอัดแน่นดังที่กล่าวมา) ที่ปกติในผู้ใหญ่เพศหญิงจะอยู่ที่ 36%-48% ซึ่งในกรณีของ ถือว่าต่ำกว่าเกณฑ์ปกติเล็กน้อย เรียกว่ามีภาวะโลหิตจางซึ่งสาเหตุของการเกิดภาวะโลหิตจาง ได้แก่1. การเสียเลือดเรื้อรัง เช่น ประจำเดือนมามาก มีเลือดประจำเดือนกะปริดกะปรอย เป็นริดสีดวงทวารและมีถ่ายอุจจาระเป็นเลือดเป็นบ่อยๆ2. ขาดสารอาหารจากการทานไม่เพียงพอ เช่น ธาตุเหล็ก กรดโฟลิก วิตามินบี 12 โปรตีน3. ตั้งครรภ์ เนื่องจากต้องใช้เลือดมากขึ้นในการส่งไปเลี้ยงทารกในครรภ์4. เป็นโรคเรื้อรังต่างๆ เช่น ติดเชื้อ HIV วัณโรค โรคไตเรื้อรัง โรคภูมิแพ้ตนเองชนิดต่างๆ โรคมะเร็งต่างๆ เป็นต้น5. โรคที่เม็ดเลือดแดงอายุสั้นกว่าปกติ เช่น โรคธาลัสซีเมีย พาหะธาลัสซีเมีย โรคพร่องเอนไซม์ G-6-PD โรคเม็ดเลือดแดงรูปเคียว (sickle cell anemia) การทำลายเม็ดเลือดแดงที่เป็นผลมาจากการติดเชื้อ ภาวะม้ามโต การแพ้ยาบางชนิด เป็นต้น6. โรคของไขกระดูก เช่น ไขกระดูกฝ่อ มะเร็งในไขกระดูก หรือการติดเชื้อในไขกระดูก เนื่องจากไขกระดูกมีหน้าที่ในการสร้างเม็ดเลือดแดง เกร็ดเลือด และเม็ดเลือดขาว เมื่อไขกระดูกไม่สามารถสร้างเซลล์เม็ดเลือดได้ จึงทำให้ปริมาณเม็ดเลือดแดงในเลือดลดน้อยลงแนะนำว่าควรไปพบแพทย์เพื่อตรวจหาสาเหตุว่าเกิดภาวะโลหิตจางจากสาเหตุใด ส่วนการมีเลือดออกมาในปัสสาวะ หากมีเลือดออกเรื้อรัง ย่อมเป็นสาเหตุที่ทำให้เกิดภาวะโลหิตจางได้การมีเลือดออกในปัสสาวะ อาจเกิดได้จากหลายสาเหตุ เช่น- การติดเชื้อทางเดินปัสสาวะเป็นสาเหตุที่พบได้บ่อยที่สุด โดยเฉพาะในผู้หญิง โดยมักมีอาการอื่นร่วมด้วย เช่นปวดหรือแสบขณะปัสสาวะถ่ายปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ-โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะดังนั้น หากยังคงมีเลือดออกมาในปัสสาวะ ก็ควรไปพบแพทย์เพื่อตรวจหาสาเหตุเช่นกันค่ะ